open-index/open-wikipedia-markdown huggingface dataset:
Camilla Andersen

**Camilla Andersen** (s. 5. heinäkuuta 1973 Gentofte) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000.. Hän voitti maailmanmestaruuden Saksan kisoissa  1997 sekä Euroopan-mestaruuden Saksassa 1994 ja Tanskassa 1996. Sydneyn olympialaisissa 2000 Tanskan ja Norjan välisessä ottelussa Andersen pelasi puolisoaan, norjalaista Mia Hundvinia vastaan.

Seuratasolla Andersen edusti muun muassa Frederiksberg IF:ää, Slagelse DT:tä ja FC København Håndboldia.

## Lähteet
Hentriakontaani

**Hentriakontaani** eli **n-hentriakontaani** (C31H64) on 31-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää, kellertävän ruskeaa vahamaista ainetta. Hentriakontaanin rakennekaava on CH3(CH2)29CH3, moolimassa 436,853&nbsp;g/mol, sulamispiste 68&nbsp;°C, kiehumispiste 438&nbsp;°C, taitekerroin 1.4278 (90&nbsp;°C) ja CAS-numero 630-04-6. Hentriakontaani ei käytännössä liukene veteen, mutta liukenee kloroformiin ja tolueeniin.

Yhdistettä esiintyy kasveissa ja kukkien tuoksuissa sekä semiokemikaalina eliöiden viestinnässä.

## Aiheesta muualla
*PubChem: Hentriacontane 
*ChemBlink: Hentriacontane 
*Human Metabolome Database (HMDB): Hentriacontane 
*Food Component Database (FooDB): Hentriacontane 
*Dr. Duke's Phytochemical and Ethnobotanical Databases: Hentriacontane 
*Pherobase: Floral Compound - 31Hy 
*Pherobase: Semiochemical - 31Hy 
*Kyoto Encyclopedia of Genes and Genomes (KEGG): Hentriacontane
Ana Botín

**Ana Patricia Botín-Sanz de Sautuola O'Shea** (s. ) on espanjalainen pankkiiri. Hän on syyskuusta 2014 lähtien johtanut hallituksen puheenjohtajana espanjalaista Grupo Santander -pankkikonsernia. Hän seurasi virassaan isäänsä Emilio Botínia.

Maailmanlaajuisesti toimiva pankkikonserni on Euroopan suurimpia pankkeja, jonka 13&nbsp;800 toimipisteessä työskentelee 200&nbsp;000 työntekijää. He palvelevat pankkiryhmän noin 131 miljoonaa asiakasta. Botín edustaa sukunsa neljättä sukupolvea pankkikonsernin johdossa. Hän on vuodesta 2013 lähtien toiminut myös virvoitusjuomajätti The Coca-Cola Companyn hallituksessa.

Yhdysvaltalainen talousjulkaisu Forbes luokitteli hänet vuoden 2017 maailman vaikutusvaltaisimpien naisten listallaan sijalle 9. Talousjulkaisu Fortune sijoitti hänet talouselämän kansainvälisten (ei-yhdysvaltalaisten) naisvaikuttajien kärkipaikalle samana vuonna. 
 
Botín suoritti kauppatieteiden alemman korkeakoulututkinnon (B.A.) Bryn Mawr Collegessa Yhdysvaltain Pennsylvanian osavaltiossa ja opiskeli myös Harvardin yliopistossa. Hän asuu Madridissa. Hän on naimisissa ja hänellä on kolme lasta.

## Lähteet

## Aiheesta muualla
* LinkedIn-sivustolla
Veikko Tikkanen

**Veikko Johannes Tikkanen** (2. toukokuuta 1949 Pyhäjärvi – 10. elokuuta 2019 Kuhmo) oli suomalainen kunnallismies, joka toimi Kuhmon kaupunginjohtajana sekä useaan otteeseen Pyhäjärven vs. kaupunginjohtajana.

Veikko Tikkanen syntyi Petter Johannes ja Hilda Tikkasen perheeseen. Hänen puolisonsa on Helvi Annikki Pelttari. Tikkanen tuli ylioppilaaksi 1968. Valtiotieteen lisensiaatin tutkinnon hän suoritti Turun yliopistossa 1981. Tikkanen toimi Pyhännän kunnanjohtajana 1973–1978, Turun yliopiston assistentti hän oli 1976–1978. Puumalan kunnanjohtajana Tikkanen työskenteli 1978–1984, valtioneuvoston asuntoneuvoston pääsihteerinä 1981–1983 ja Kuhmon kaupunginjohtajana vuodesta 1984. Tässä tehtävässä häntä seurasi Markku Kauppinen vuonna 1998. Pyhäjärven vs. kaupunginjohtajan tehtävien jälkeen Tikkanen haki takaisin Kuhmon kaupunginjohtajaksi, mutta häntä ei kutsuttu virkamiehen kelpoisuusiän ylittäneenä haastatteluun, tehtävään valittiin Tytti Määttä.

## Lähteet

## Aiheesta muualla
*Veikko Tikkasen muistokirjoitus Helsingin Sanomissa
Louis Bailly

**Louis Bailly** (13. kesäkuuta 1882 Valenciennes, Ranska – 21. marraskuuta 1974 Cowansville, Quebec, Kanada) oli ranskalaissyntyinen, Kanadan kansalaisuuden vuonna 1950 saanut alttoviulisti ja musiikkipedagogi. Hän opiskeli viulun- ja alttoviulunsoittoa Pariisin konservatoriossa ja sai kyseisen opinahjon ensipalkinnon vuonna 1899. Bailly toimi jäsenenä useissa orkestereissa ja kvarteteissa. Solistina hän muun muassa kantaesitti vuonna 1920 Ernest Blochin sarjan alttoviululle ja orkesterille New Yorkissa. Vuonna 1919 hän oli kantaesittänyt saman teoksen sovituksen pianisti Harold Bauerin kanssa Pittsfieldissä, Massachusettsissa. 

Bailly opetti muun muassa vuosina 1925–1941 Curtis Institutessa, Philadelphiassa, jossa hän lopulta pääsi johtamaan kamarimusiikkiosastoa. Hänen oppilaidensa joukossa oli Stanley Solomon. Hän sai musiikin kunniatohtorin arvon Curtisista vuonna 1930. Hän oli Kunnialegioonan ritari.

## Lähteet
Dolors Bassa

**Dolors Bassa i Coll** (s. 1959 Torroella de Montgrí) on katalonialainen poliitikko. Hän toimi Katalonian aluehallinnon työ-, sosiaali- ja perheministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan. Myös Bassa, Meritxell Borràs ja Joaquim Forn lähtivät aluksi Belgiaan, mutta palasivat myöhemmin Espanjaan oikeuden kuultaviksi. Lopulta yhteensä kahdeksan Espanjassa oikeuden kuultaviksi mennyttä ministeriä (Bassan, Borràsin ja Fornin lisäksi Oriol Junqueras, Jordi Turull, Raül Romeva, Josep Rull ja Carles Mundó) määrättiin tutkintavankeuteen 2. marraskuuta 2017. Jo aiemmin tutkintavankeuteen oli määrätty kahden kansanäänestystä ajaneen kansalaisjärjestön puheenjohtajat Jordi Sànchez ja Jordi Cuixart.

Bassa vapautettiin tutkintavankeudesta 4. joulukuuta 2017, mutta hän joutui maksamaan 100&nbsp;000 euron takuut. Samassa yhteydessä vapautettiin osa muistakin vangituista ministereistä takuita vastaan, mutta Puigdemontin hallituksen varapääministeri Junqueras ja sisäministeri Forn sekä kansalaisjärjestöjen puheenjohtajat Sànchez ja Cuixart joutuivat yhä jäämään vankilaan.

Uusissa Katalonian parlamenttivaaleissa 21. joulukuuta 2017 Bassa valittiin Katalonian parlamenttiin Katalonian tasavaltalaisen vasemmiston listalta, mutta hän ilmoitti 22. maaliskuuta 2018 yhdessä Marta Roviran ja Carme Forcadellin kanssa luopuvansa kansanedustajan paikastaan, jottei heidän mahdollinen uusi vangitsemisensa heikentäisi parlamentin toimintakykyä. Seuraavana päivänä eli 23. maaliskuuta 2018 Bassa vangittiinkiin siis jo toistamiseen samaan aikaan Forcadellin, Turullin, Romevan ja Rullin kanssa heidän tehdessä näin vankilassa seuraa Junquerasille, Fornille, Sànchezille ja Cuixartille, jotka olivat olleet koko ajan yhtäjaksoisesti vangittuna. Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin.

## Lähteet
The Others (albumi)

**The Others** on japanilaisen rock-muusikko Miyavin yhdeksäs studioalbumi. Se julkaistiin 15. huhtikuuta 2015.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
Leïla Kilani

**Leïla Kilani** (s. 1970 Casablanca) on marokkolainen elokuvaohjaaja, käsikirjoittaja ja tuottaja.

## Elämänvaiheita
Kilani opiskeli Ranskassa Välimeren alueen historiaa ja kulttuuria ja valmistui Pariisin Sosiaalitieteiden oppilaitoksesta. 1990-luvun lopun ja 2000-luvun alun hän työskenteli vapaana journalistina. Hänen ensimmäinen elokuvansa oli dokumenttielokuva *Tanger, La Reve De Bruleurs*  joka valmistui vuonna 2002. Se kertoo nuorista Tangeriin muuttaneista  siirtolaisista, jotka yrittävät saada elämänsä järjestykseen.  

Kilanin seuraava elokuva oli myös dokumentti, nimeltään *Zad Moultaka* ja se ilmestyi vuonna 2003. Hänen kuuluisin dokumenttinsa *Nos Lieux Interdits* ilmestyi vuonna 2008. Se kertoo marokkolaisten elämästä 1970-luvulla, kuningas Hassan II:n valtakaudella. Se palkittiin vuonna 2009 Afrikan elokuva- ja televisiofestivaaleilla. 

Vuonna 2011 Kilani siirtyi fiktiivisiin elokuviin. Tuolloin ilmestyi elokuva *Sur La Planche* joka on kuvaus nuorista naisista, joita alkaa rikollisuus kiehtoa. Se tapahtuu Tangerissa. Se esitettiin ensi kerran Cannesin elokuvajuhlilla.

## Lähteet
Hope Emerson

**Hope Emerson** (30. lokakuuta 1897 Hawarden, Iowa, Yhdysvallat –  24. huhtikuuta 1960 Los Angeles, Kalifornia, Yhdysvallat) oli yhdysvaltalainen näyttelijä, joka aloitti uransa vaudeville- ja kabaree-esiintyjänä. Ensimmäisen Broadway-näytelmänsä hän teki vuonna 1930, ja elokuviin hän siirtyi oikeastaan vuonna 1948. Viimeisinä vuosinaan Emerson näytteli myös useissa televisiotuotannoissa. *[[Rautahäkki (elokuva)|Rautahäkistä]]* hän oli Oscar-ehdokkaana ja *[[Peter Gunn]]* -televisiosarjasta Primetime Emmy -ehdokkaana.

## Nuoruus ja uran alku
Hope Emerson syntyi 1897 Hawardenissa. Hänen isällään Jack Emersonilla oli veljensä Bertin kanssa kenkäkauppa. Hänen äitinsä Josie Emerson oli ollut vaudeville-esiintyjä. Jack ja Josie Emerson saivat kolme lasta, mutta kaksi niistä kuolivat pian syntymän jälkeen.

Emerson muutti teini-ikäisenä New Yorkiin, missä hän esiintyi alkuun vaudeville- ja kabareenäytöksissä laulajana ja pianistina. Broadwaylle hän pääsi vuonna 1930, jolloin hän oli amatsoni Lampito komediassa *[[Lysistrate]]*. Emerson erikoistui teatterissa komediallisiin rooleihin.

*Lysistraten* jälkeen Emersonin seuraava rooli oli *Smiling Faces* ja sen jälkeen hän kiersi kolme kesää St. Louisin kunnallisoopperan kanssa. Näytelmää *Swing Tour Lady* voi sanoa Emersonin Broadway-läpimurroksi. Sitä esitettiin Broadwayllä lokakuusta 1936 tammikuulle 1937.

## Elokuva- ja televisioroolit
Valkokankaalle Emersonin toi 20th Century Fox, joka valitsi hänet näyttelemään murhanhimoista hierojaa elokuvassa *[[Cry of the City]]* (1948). Hänen seuraavia elokuviaan olivat *[[Aatamin kylkiluu (vuoden 1949 elokuva)|Aatamin kylkiluu]]* (1949) ja *[[Rautahäkki (elokuva)|Rautahäkki]]* (1950). Jälkimmäisessä Emerson näytteli vankilan sadistista matroonaa. Hänen suorituksensa huomioitiin parhaan naissivuosan Oscar-ehdokkuudella.

Emeron teki 1950-luvulla muun muassa kolme ”naisten lännenelokuvaa” *[[Belle Le Grand]]en* (1951), *[[Naiskaravaani]]n* (1951) ja *[[Kuolemaantuomittu linnake|Kuolemaantuomitun linnakkeen]]* (1957). Jerry Lewis -elokuvasta *[[Jerry sai kolmoset]]* (1958) Emerson sai roolin Frank Tashlinilta, mutta uransa loppuvaiheissa hän keskittyi lähinnä televisiotöihin.

Emerson näytteli vuosina 1958–1959 televisiosarjassa *[[Peter Gunn]]* ja vuosina 1959–1960 *[[The Dennis O’Keefe Show|The Dennis O’Keefe Show’ssa]]. *Peter Gunnista* hän oli ehdolla [[Paras naissivuosa draamasarjassa (Primetime Emmy)|Emmyyn parhaasta naissivuosasta]].

Emerson kuoli vain kuukauden *The Dennis O’Keefe Show’n'' viimeisen osan esityksen jälkeen. Hänen terveytensä oli heikentynyt selvästi, kun hakeutui sairaalaan. Hän kuoli maksasairauteen.

## Lähteet

## Aiheesta muualla

*
Tatjana Tolstaja

**Tatjana Nikititšna Tolstaja** (), (s. 3. toukokuuta 1951 Leningrad) on venäläinen kirjailija ja televisiojuontaja.

## Suku ja koulutus
Tatjana Tolstaja kuuluu Tolstoin taiteilijasukuun, jonka kuuluisin edustaja on Leo Tolstoi. Hänen vanhempansa olivat fyysikko Nikita Tolstoi (1917-1994) ja Natalia Mihailovna Lozinskaja. Perheessä oli seitsemän lasta. Tatjana Tolstajan isänisä on neuvostokirjailija Aleksei Nikolajevitš Tolstoi, jonka isä kreivi Nikolai Aleksandrovitš Tolstoi (1849-1900) oli Leo Tolstoin pikkuserkun pikkuserkku. Hänen isoäitinsä on runoilija Natalia Krandijevskaja-Tolstaja (1888-1963). Äidinpuoleinen isoisä Mihail Lozinski (1886-1955) oli tunnettu Danten, Shakespearen ja Molièren kääntäjänä. Tatjana Tolstaja opiskeli filologiaa Leningradin valtionyliopistossa ja työskenteli sen jälkeen useita vuosia kustannustoimittajana Moskovassa. 

## Kirjallinen ura
1980-luvun puolivälissä Tolstaja alkoi julkaista novellejaan kirjallisuuslehdissä ja hänestä tuli tunnettu lyhyiden kertomusten taiturina. Ne julkaistiin kokoelmana *Tulta ja pölyä* (*Na zolotom kryltse sideli* ...  1987, suom. 1988). Niistä ensimmäinen (На золотом крыльце сидели) julkaistiin Avrora-lehdessä 1983. Hänen kielensä barokkimainen koristeellisuus poikkeaa perinteisen realistisen proosan kielestä. Novellien tyyliin kuuluvat pitkät virkkeet ja adjektiivien runsaus. Hän jatkoi myös venäläisen kirjallisuuden traditiota hyödyntämällä Pietari-myyttiä, kuten esim. Gogol, Andrei Belyi, Aleksandr Blok, Andrei Bitov ja Jelena Švarts. Hänen vuonna 1987 julkaistu esikoiskokoelmansa nosti hänet yhdeksi Gorbatšovin ajan tärkeimmistä kirjailijoista.

Tolstajan toinen kertomuskokoelma *Somnambula v tumane* (*Unissakävelijä sumussa*) ilmestyi vuonna 1992. Vuonna 2000 julkaistiin hänen romaaninsa *Kys*, jota hän kirjoitti 14 vuotta. Romaania on kutsuttu "venäläisen elämän ensyklopediaksi", siinä kulttuurin myytit, kuten kirjallisuuden keskeinen sija venäläisessä kulttuurissa asetetaan kyseenalaiseksi.

1990-luvulta alkaen hän oleskeli Yhdysvalloissa, jossa hän toimi vierailevana luennoitsijana eri yliopistoissa. Vuodesta 2002 vuoteen 2014 hän juonsi kulttuuriaiheista keskusteluohjelmaa *The School for Scandal* Venäjän televisiossa.

## Teosten suomennokset
*
;Novellit
Antologiassa: 
* Seurustelua (Vrode flirta), suom. Vappu Orlov
* Savu ja varjo (Dym i ten), suom. Vappu Orlov

## Lähteet
PrettyMuch

**PrettyMuch** (tyyliteltynä **PRETTYMUCH**) on amerikkalais-kanadalainen poikabändi Los Angelesista Kaliforniasta. Vuonna 2016 musiikkimoguli Simon Cowellin luomaan pop-lauluryhmään kuuluu neljä amerikkalaista jäsentä Austin Porter, Nick Mara, Edwin Honoret ja Brandon Arreaga sekä yksi kanadalainen jäsen Zion Kuwonu. Yhtyeen tyylilajeja ovat pääosin pop ja R&B.

## Julkaisut
### Studioalbumit
*This Thing Called Love (2023)

### Singlet
*Would You Mind (2017)
*Teacher (2017)
*Open Arms (2017)
*No more (2017)
*10,000 Hours (2018)
*Summer On You (2018)
*Solita (2018)
*Real Friends (2018)
*Jello (2018)
*Blind (2019)
*Gone 2 Long (2019)
*Lying (feat. Lil Tjay) (2019)

## Lähteet

## Aiheesta muualla
* PrettyMuchin viralliset kotisivut
Škoda Kamiq (Kiina)

**Škoda Kamiq** on Škoda Auton vuodesta 2018 lähtien valmistama crossover-tyyppinen automalli, jota myydään vain Kiinan markkinoilla. Se esiteltiin Pekingin autonäyttelyssä keväällä 2018. Kamiq perustuu samalle pohjalevylle kuin Škoda Rapid.

Ainoa moottorivaihtoehto on vapaasti hengittävä 1,5-litrainen (109&nbsp;hv) bensiinimoottori. Voimansiirtona on viisivaihteinen manuaalivaihteisto tai kuusiportainen automaattivaihteisto ja vetotapana etuveto.

Kantonin autonäyttelyssä marraskuussa 2019 esiteltiin Kamiq GT, jonka kattolinja on muotoiltu aavistuksen perusmallia viistommaksi. Tästä huolimatta GT on 13 millimetriä tavallista korkeampi, pituutta puolestaan on 19 millimetriä perusmallia enemmän. Moottorivaihtoehtoina ovat sama 1,5-litrainen kuin perusmallissa ja turboahdettu 1,2-litrainen (115&nbsp;hv) TSI. Sen yhteydessä on seitsemänportainen DSG-kaksoiskytkinvaihteisto.
 

## Lähteet

## Aiheesta muualla
Anijan kunta

**Anijan kunta** sijaitsee Pohjois-Virossa Harjumaan maakunnassa noin 30 kilometriä Tallinnasta itään.

## Hallinto
Anijan kunta muodostettiin lokakuussa 2017 yhdistämällä Aegviidun ja Anijan kunnat. Kunnassa on 6&nbsp;286 asukasta (1.1.2018). Kunnan pinta-ala on 533 neliökilometriä.

Kunta muodostuu Kehran kaupungista (linn), Aegviidun pienkauppalasta (alev) sekä 31 kylästä (küla).

## Liikenne
Kantatiet 12 ja 13 kulkevat Anijan kautta. Rautatie Tallinnasta Tapaan kulkee Aegviidun ja Kehran kautta.

## Lähteet

## Aiheesta muualla
Indonesian Aerospace N219

**Indonesian Aerospace N219** on Indonesian Aerospacen valmistama kaksimoottorinen STOL-matkustaja- ja kuljetuslentokone. Koneen prototyyppi lensi ensilentonsa 16. elokuuta 2017, ja ensimmäinen kone on tarkoitus toimittaa indonesialaiselle Pelita Air Servicelle heinäkuun 2019 alussa.

Indonesian Aerospace aikoo rakentaa koneita 36 vuodessa ja on käynyt neuvotteluja N219:n valmistamisesta lisenssillä Kiinassa.

## Tilaukset
Huhtikuuhun 2018 mennessä N219-koneita ovat tilanneet seuraavat lentoyhtiöt:

* 
** Pelita Air Service – 20 tilausta, 80 optiota
** Trigana Air Service – 5 tilausta, 5 optiota

## Tekniset tiedot

## Lähteet

## Aiheesta muualla

* N219 Indonesian Aerospacen sivuilla
Ndwandwen ja Zulumaan sota

**Ndwandwen ja Zulumaan sota** tai **Zulumaan sisällissota** oli Zulumaan ja Ndwandwe-heimon välillä vuosina 1817–1819 käyty sota.

Zulut olivat alun perin tiivis etninen ryhmä, jotka olivat siirtyneet nykypäivän Etelä-Afrikan tasangoille. Zuluista tuli vahva heimo Shaka-nimisen johtajan avulla. Shaka oli muuttanut isänsä luota ja tullut soturiksi Mthethwa-kansan kanssa. Mthethwa-kansan johtaja Dingiswayo auttoi Shakaa nousemaan Zulujen johtajaksi hänen isänsä kuoltua vuonna 1816. Johtajat olivat hyviä ystäviä keskenään, ja heimot taistelivat yhdessä yhteistä vihollista, kuningas Zwiden johtamaa Ndwandwe-heimoa vastaan. Kun Ndwandwe heimo otti kiinni Dingiswayon ja tappoi hänet, Shakasta tuli myös Mthethwa-heimon johtaja. Shaka muutti taistelua ottamalla käyttöön uusia aseita ja taktiikoita. Gqokli-mäen taistelussa vuonna 1817 hänen joukkonsa löivät Ndwandwe-soturit.

Zulut ja Ndwandwe-soturit kohtasivat uudelleen Mhlatuze-joen taistelussa vuonna 1819. Tällöin Ndwandwet olivat jo ottaneet zulujen taktiikat käyttöön, joten Shaka heikensi heitä sissi-iskuilla ennen varsinaista taistelua. Zulut saapuivat Zwiden päämajaa lähelle nykypäivän Nongomaata. He lauloivat Ndwandwe-kansan voitonlaulua päästäkseen sisään. Zwide tapettiin, ja suurin osa Ndwandweista hylkäsi maansa ja perääntyi pohjoiseen luoden Zulujen kuningaskuntaa muistuttavia kuningaskuntia Sambiaan, Malawiin, Mosambikiin, ja Tansaniaan. Tämä oli verisen sisällissodan viimeinen vaihe. Monet Etelä-Afrikan heimot pakenivat zuluja muille alueille. Nguni-heimot aiheuttivat oman hävityksen käyttämällä zulujen taktiikoita sodassa. He perustivat omia poliittisia ryhmiä ja osoittautuivat suureksi uhaksi eurooppalaiselle kolonialismille esimerkiksi Maji Maji -kapinassa Saksan Itä-Afrikassa vuonna 1905–1907. 

## Lähteet

* John Omer-Cooper: *The Zulu Aftermath*, Longmans, 1966.
* John Iliffe: *Tanganyika under German rule 1905-1912*, East African Publishing House, 1969.
Fakhruddin Ali Ahmed

**Fakhruddin Ali Ahmed** (; 13. maaliskuuta 1905 – 11. helmikuuta 1977) oli Intian viides presidentti. Hän toimi ministerinä Intian parlamentissa vuodesta 1966 lähtien. Hän asettui ehdolle presidentiksi Intian kongressipuolueen jäsenenä. Ahmed ehti toimia presidenttinä vain vajaat kaksi ja puoli vuotta, koska hän kuoli kesken toimikauden.

## Lähteet
*
Alena Trafimenka

**Alena Mikalajeuna Trafimenka** (, ; s. 20. maaliskuuta 1964 Minsk) on valkovenäläinen elokuvaohjaaja, tuottaja, käsikirjoittaja, näyttelijä ja kirjailija.

## Elämänvaiheita
Trafimenka opiskeli ensiksi syntymäkaupungissaan ranskaa ja työskenteli Valko-Venäjän televisiossa vuodet 1982- 1989. Hän ryhtyi jo tuolloin tuottamaan ja ohjaamaan elokuvia. Vuonna 1989 hänet hyväksyttiin opiskelemaan elokuvaohjaajaksi Valko-Venäjän valtiolliseen taideakatemiaan. Hän valmistui vuonna 1994.

Valmistuttuaan hän sai apurahan opintojen jatkamiseen Ranskassa. Ranskassa hän ohjasi dokumenttielokuvan ja sai Ranskan valtion apurahan. Palattuaan kotimaahansa vuonna 1996 hän pääsi Belarusfilmin ohjaajaksi. Vuonna 1998 valmistui hänen ensimmäinen kokoillan elokuvansa. Samana vuonna hänet hyväksyttiin myös maansa elokuvaohjaajien liiton jäseneksi. Hän on jatkanut fiktioelokuvien ohella myös dokumenttien tekemistä ja osallistunut elokuvajuhlille Venäjällä, Ukrainassa, Puolassa ja Saksassa. 

Vuonna 2012 Trafimenka julkaisi runokokoelman. Performansseja hän on tehnyt vuodesta 1990.
## Viitteet

## Aiheesta muualla
* http://www.issuu.com/yelenatrofimenko/docs/thebook2012
Dotriakontaani

**Dotriakontaani** eli **n-dotriakontaani** (C32H66) on 32-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää ainetta. Dotriakontaanin rakennekaava on CH3(CH2)30CH3, moolimassa 450,88&nbsp;g/mol, sulamispiste 69,7&nbsp;°C, kiehumispiste 470&nbsp;°C, tiheys 0,8124&nbsp;g/cm3 (vesi = 1,0 g/cm3), taitekerroin 1,4550 ja CAS-numero 544-85-4. Dotriakontaani ei käytännössä liukene veteen, mutta se liukenee dietyylieetteriin ja hiilitetrakloridiin sekä hieman  etanoliin ja kloroformiin sekä hyvin bentseeniin.

Yhdistettä esiintyy kasveissa sekä semiokemikaalina eliöiden viestinnässä.

## Aiheesta muualla
*PubChem: Dotriacontane 
*ChemBlink: n-Dotriacontane 
*Human Metabolome Database (HMDB): Dotriacontane 
*Food Component Database (FooDB): Dotriacontane 
*Dr. Duke's Phytochemical and Ethnobotanical Databases: Dotriacontane 
*Pherobase: Semiochemical - 32Hy
Rasvahappometyyliesteri

**Rasvahappometyyliesteri**, eli **FAME** (eng. **''F**atty **A**cid **M**ethyl **E**ster*) tarkoittaa rasvahapon metyyli[[Esterit|esteriä]], joka on valmistettu [[Rasvahapot|rasvahaposta]] ja [[metanoli]]sta [[Vaihtoesteröinti|vaihtoesteröinnillä]]. FAMEt ovat yleisiä [[kasviöljy]]pohjaisissa [[biopolttoaine]]issa. FAMEja valmistetaan yleensä [[emäs]]-[[Katalyytti|katalysoiduin]] reaktioin. Emäksenä käytetään esimerkiksi [[natriumhydroksidi]]a, [[natriummetoksidi]]a tai [[kaliumhydroksi]]a. FAMEja käytetään biopolttoaineiden valmistuksessa koska vapaat rasvahapot voivat syövyttää aikaa myöden moottoreiden metallia, polttoaineen valmistuslaitosten laitteistoja jne. Toisin kuin neutraalit FAMEt, vapaat rasvahapot ovat vain heikosti happamia, mutta niiden käytössä niiden aiheuttama syöpyminen kertyy. Toinen parannus on se, että FAMEilla on myös 12–15 suurempi [[setaaniluku]] suhteessa niiden esteröimättömiin muotoihin.

FAMEja on biopolttoaineiden lisäksi käytetty myös bakteeritutkimuksessa vuodesta [[1988]] asti. Kullakin eliöllä on omanlaisensa rasvahappokoostumus. Metyyliesteröimällä näytteenä otetun bakteerin tai usean bakteerin kolonnian [[triglyseridi]]t, [[rasvahapot]] jne., voidaan ne tutkia [[kaasukromatografia]]lla ja luoda eliöstä tai kolonniasta profiili. Esimerkiksi jostakin vesistöstä otetun FAME-käsitellyn bakteerinäytteen avulla voidaan vesistö tunnistaa tietyllä varmuudella saastuneiksi ulosteista vertailemalla näytettä bakteeriprofiiliin, jonka bakteerien tiedetään olevan ulosteperäisiä. Jos näytteen ja kannan välillä on kylliksi samanlaisuutta, on vesistö todennäköisesti saastunut, jos ei, saattaa vesistö olla puhdas. Menetelmää kutsutaan MST:ksi (eng. *microbial source tracking''), ja siinä voidaan käyttää muitakin menetelmiä kuin vain metyyliesteröintiä.

## Katso myös
*Biodiesel
*Esteröinti
*Solvolyysi
*Hydrolyysi

## Lähteet
Carol Jantsch

**Carolyn Mae ”Carol” Jantsch** (s. 8. maaliskuuta 1985) on yhdysvaltalainen tuubansoittaja. Hän aloitti pianonsoiton opinnot ollessaan 6-vuotias, ja eufoniumin soiton ollessaan yhdeksän vanha. Tuubaan hän tarttui seitsemännellä luokalla.

Jantsch valmistui Interlochen Arts Academyn taidelukiosta vuonna 2002 ja vuonna 2006 Michiganin yliopistosta. Yliopisto-opintojensa aikana Jantsch haki tuuban soittajan työtä New York Philharmonic -orkesterista sekä Philadelphian orkesterista. New Yorkin työnhaussa hän pääsi semifinaaliin. Tuuban äänenjohtajan viran hän voitti Philadelphian orkesterista helmikuussa 2006. Jantsch on nuorin Philadelphian orkesterin soittajista, ja National Public Radion mukaan hän on Yhdysvaltain ensimmäinen naistuubisti, jolla on hallussaan tuuban äänenjohtajan paikka merkittävässä sinfoniaorkesterissa.
 
Orkesterityön lisäksi Jantsch opettaa Curtis Institute of Musicissa.

Jantsch on myös menestynyt ultimate frisbee -peleissä ja voittanut tuubanheittokisat.

## Lähteet
PETaasi

**PETaasit** ovat esteraaseihin kuuluvia entsyymeitä (EC 3.1.1.101), jotka pilkkovat PET-muovia mono-2-hydroksietyylitereftalaatti (MHET) -monomeereiksi (n on monomeerien lukumäärä PET-polymeerissä):

: (etyleenitereftalaatti)n + H2O ⇌ (etyleenitereftalaatti)n-1 + MHET

Hyvin pieni määrä PET muovia hajoaa PETaasilla bis(2-hydroksietyylitereftalaatiksi (BHET). PETaasit pystyvät myös pilkkomaan PEF muovia (polyetyleeni-2,5-furaanidikarboksylaatti), joka on biopohjainen PET korvaava muovi. PETaasit eivät hydrolysoi alifaattisia polyestereitä kuten polybutyleenisukkinaattia tai polylaktidia.

## Historia

Ensimmäinen PETaasi loydettiin 2016 *[[Ideonella sakaiensis]]* 201-F6 bakteerikannasta Japanilaisen PET muovipullojen kierrätyslaitoksen läheisyydestä otetuista liejunäytteistä. Monia muunlaisia PET polyesteriä pilkkovia hydrolaaseja on kuvailtu ennen PETaasin löytämistä. Eri entsyymien kykyä pilkkoa erilaisia polyestereitä on kuvailtu esimerkiksi ainakin jo vuosina 1975 (α-kymotrypsiini) ja 1977 (lipaasi). PET otettiin laajaan käyttöön 1970-luvulla, jonka vuoksi bakteerien PETaasien on esitetty kehittyneen aivan hiljattain.

## MHET hajoaminen ''I. sakainensis'' bakteerissa

MHET hajoaa *I. sakaiensis* bakteerissa MHETaasi entsyymillä hydroksietyylitereftalaatiksi, joka hajoaa ympäristön veden vaikutuksesta tereftaalihapoksi ja etyleeniglykoliksi. Nämä muuntuvat ympäristölle harmittomiksi hiilidioksidiksi ja vedeksi.

## Rakenne
Huhtikuussa 2018 tunnettiin 13 PETaasien kiderakennetta: 6EQD, 6EQE, 6EQF, 6EQG, 6EQH, 6ANE, 5XJH, 5YNS, 5XFY, 5XFZ, 5XG0, 5XH2 ja 5XH3.

## Geenimuuntelu
2018 tutkijaryhmä tutki PETaasien evoluutiota ja sattumalta heidän onnistui lisätä entsyymin PET hydrolysoivaa vaikutusta geenitekniikkaa hyödyntäen noin 20%. Tutkimuksessa tehtiin kaksoismutantti (S238F ja W159H), jonka katalyyttinen keskus oli alkuperäistä entsyymiä kapeampi. Parannuksen ehdotettiin kertovan siitä, ettei kyseisen PETaasin kyky pilkkoa PET muovia ollut vielä kehittynyt huippuunsa ja entsyymiä olisi siten mahdollista tehostaa entisestään muunlaisin mutaatioin.

## Animaatiot ja kuvat

## Katso myös
*Isovahakoisa - koisiin kuuluva perhonen jonka toukka hajottaa polyeteeni-muovia.

## Lähteet
Anne de Rochechouart de Mortemart

**Marie Anne Victurnienne Clémentine de Rochechouart de Mortemart** , Uzèsin ruhtinatar (10. helmikuuta 1847 Pariisi – 3. helmikuuta 1933 Dampierre-en-Yvelines) oli ranskalainen kuvanveistäjä, kirjailija, feministi ja hyväntekeväisyyden harrastaja. Hän oli perinyt erittäin suuren omaisuuden Veuve Clicquot -samppanjamerkin perustajalta.
## Elämänvaiheita
Anne de Rochechouart de Mortemart oli aatelisperheen tytär ja hänen iso-isoäitinsä oli ollut Madame Barbe-Nicole Clicquot Ponsarin, kuuluisan samppanjamerkin omistaja ja perustaja. Avioliiton myötä hänestä tuli vuonna 1872 Crussolin ja Uzèsin herttuatar. Hänen aviomiehensä äänesti Ranskan kansalliskokouksessa vuonna 1871 tasavallan palauttamista vastaan. 

Erittäin varakkaana henkilönä vailla toimeentulohuolia Anne de Rochechouart de Mortemart saattoi omistautua monelle eri elämänalueelle. Hän oli kirjailija, kuvanveistäjä, urheilija ja lapsilleen omistautunut äiti. Häntä kiinnosti myös politiikka. Näiden aktiviteettien ohella hän tuli kuuluisaksi hyväntekeväisyydestään.  Aluksi hän tuki avokätisesti konservatiivipoliitikko Georges Boulangeria tämän pyrkimyksissä palauttaa monarkia. Myöhemmin hän kiinnostui naisten aseman parantamisesta ja kampanjoi naisten äänioikeuden puolesta. Lisäksi hän puolusti työssäkäyvien naisten oikeutta käyttää työllään ansaitsemansa rahat omiin tarkoituksiinsa.  

Ruhtinatar tuli kuuluisaksi myös kahdesta autoihin liittyvästä asiasta. Autot olivat hänen aikanaan uutuus ja hän innostui niistä kovasti. Anne de Rochechouart de Mortemart oli ensimmäinen ranskalainen nainen joka sai ajoluvan ja ensimmäinen ranskalainen joka sai ylinopeussakon. 

De Mortemart oli myös taiteellisesti lahjakas. Hän toimi taidemaalarina ja kuvanveistäjänä käyttäen taiteilijanimeä "Manuela". Vuoden 1887 salongista hän sai kunniamaininnan. Hän johti naistaiteilijoiden liittoa. Kuuluisuutta saavutti hänen veistämänsä Jeanne d’Arcin patsas Mehun-sur-Yèvressä, jonka vetäytyvät saksalaisjoukot tuhosivat vuonna 1944. 

Paitsi kuvataiteita, de Rochechouart harrasti myös kirjallisuutta. Hän kirjoitti romaaneja, runoja sekä näytelmiä.
## Lähteet

## Aiheesta muualla
Tritriakontaani

**Tritriakontaani** eli **n-tritriakontaani** (C33H68) on 33-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää ainetta. Tritriakontaanin rakennekaava on CH3(CH2)31CH3, moolimassa 464,907&nbsp;g/mol, sulamispiste 71,2&nbsp;°C ja CAS-numero 630-05-7. Tritriakontaani ei käytännössä liukene veteen.

Yhdistettä esiintyy kasveissa sekä semiokemikaalina eliöiden viestinnässä.

## Aiheesta muualla
*PubChem: Tritriacontane 
*Human Metabolome Database (HMDB): Tritriacontane 
*Food Component Database (FooDB): Tritriacontane 
* Kyoto Encyclopedia of Genes and Genomes (KEGG): Tritriacontane 
*Dr. Duke's Phytochemical and Ethnobotanical Databases: Tritriacontane 
*[Pherobase: Semiochemical - 33Hy Tritriacontane] 
* [PheroBase: Plant Compound - 33Hy Tritriacontane] 
* The Comparative Toxicogenomics Database (CTD): Tritriacontane
Suutele minua, tyhmyri

**Suutele minua, tyhmyri** (*Kiss Me, Stupid*) on Billy Wilderin ohjaama ja yhdessä I. A. L. Diamondin käsikirjoittama komediaelokuva vuodelta 1964. Sen pääosia esittävät Dean Martin, Kim Novak ja Ray Walston. Farssimainen seksikomedia perustuu italialaisen Anna Bonaccin näytelmään *L’ora della fantasia*.

## Juoni
Climax-nimisen nevadalaisen pikkukaupungin muusikko Orville (Walston) soittaa kirkossa urkuja, antaa kotonaan pianotunteja  ja säveltelee lauluja, jotka huoltoasemaa pitävä Barney (Cliff Osmond) sanoittaa. Miehet haaveilevat menestyksestä musiikkibisneksessä. Kun tankkaamaan pysähtyy suosittu laulaja Dino Martin, Barney näpelöi tämän avoauton moottoria niin, että laulajatähti joutuu jäämään Orvillen luo yöksi. Näin Orville ja Barney saavat tilaisuuden esitellä Dinolle materiaaliaan. Orville on sairaalloisen mustasukkainen kauniista vaimostaan (Felicia Farr) ja yrittää lähettää tämän illaksi pois kotoa kertomatta julkkisvieraastaan, jota vaimo on ihaillut lapsesta asti. Naistenmies Dinon seuralaiseksi ja Orvillen vaimoa esittämään hoidetaan paikallisen kapakan seksipommi Polly the Pistol (Novak). Käykin niin, että Orville ihastuu Pollyyn. Orvillen vaimo saa selville miesten juonen, mutta on hyvin anteeksiantavainen ja avioliitto jatkuu. Polly lähtee kaupungista, ja Dino esittää televisiossa Orvillen ja Barneyn tekemän laulun.

## Rooleissa

## Tuotanto
Wilder yritti alun perin saada Orvillen rooliin vakionäyttelijänsä Jack Lemmonin, joka oli tuolloin naimisissa Orvillen vaimoa näytelleen Felicia Farrin kanssa. Lemmonilla oli kuitenkin muita työesteitä, ja kuvaukset aloitettiin brittinäyttelijä Peter Sellersin kanssa. Kuuden viikon kuvausten jälkeen Sellers joutui pitkälle sairauslomalle sydänvaivojensa takia, ja kuvaukset jouduttiin aloittamaan alusta Ray Walstonin kanssa.

Orvillen ja Barneyn säveltämien laulujen melodiat valittiin jo edesmenneen George Gershwinin julkaisemattomien sävellysten joukosta, ja säveltäjän veli Ira Gershwin teki niihin elokuvaan sopivat sanoitukset. Elokuvan muun musiikin on säveltänyt André Previn.

## Vastaanotto
*Suutele minua, tyhmyri* oli Hollywoodin ensimmäisiä elokuvia, joka avoimesti kyseenalaisti avioliittoinstituutiota. Amerikkalaiset ensi-iltakriitikot pitivät elokuvaa vulgäärinä ja epähauskana, ja erilaiset moraalia vartiovat järjestöt tuomitsivat sen jyrkästi. Katoliset piirit yrittivät saada sille esityskiellon. Myöhemmin elokuvan arvostus on parantunut, muttei sitä koskaan ole pidetty Wilderin parhaisiin komedioihin kuuluvana.

Euroopassa elokuva otettiin vastaan suopeammin. Samasta näytelmästä oli Italiassa tehty elokuva *Moglie per una notte* (suom. ”Vaimo yhdeksi yöksi”) jo 1952. *[[Helsingin Sanomat|Helsingin Sanomissa]]* Paula Talaskivi piti Wilderin uutuuselokuvaa tuoreeltaan amerikkalaiseksi elokuvaksi hämmentävän rohkeana ja ”eroottisten lankeemusten asiallisena tunnistajana”, rehellisempänä kuin *[[Poikamiesboksi]]* ja parempana kuin Wilderin tuolloin vielä Suomessa esittämätön *[[Yks’, kaks’, kolme]]*.

## Lähteet

## Aiheesta muualla
*
Emma Walmsley

**Emma Natasha Walmsley** (s. kesäkuu 1969) on brittiläinen yritysjohtaja. Hän on toiminut Britannian suurimpiin pörssiyhtiöihin kuuluvan lääkejätti Glaxo Smith Klinen (GSK) toimitusjohtajana huhtikuusta 2017 lähtien. 

Markkina-arvoltaan noin 80 miljardin punnan arvoisen (9/2016) brittiyhtiön liikevaihto oli 38 miljardia dollaria ja se työllistää yli 98&nbsp;000 ihmistä. Walmsley tuli GlaxoSmithKlinen kuluttajaliiketoiminnan johtotehtäviin vuonna 2010; ennen toimitusjohtajuutta vastasi 10 miljardin liikevaihdon suuruisesta GSK:n kuluttajabrandien toimialasta. Tätä ennen hän työskenteli myyntitehtävissä ja johtajana kosmetiikkayritys L’Oréalilla usealla eri mantereella.

Yhdysvaltalainen talousjulkaisu Forbes luokitteli Walmsleyn vuoden 2017 maailman vaikutusvaltaisimpien naisten listallaan sijalle 29. Talousjulkaisu Fortune nosti hänet suoraan talouselämän kansainvälisten (ei-yhdysvaltalaisten) naisvaikuttajien 2. sijalle maailmassa samana vuonna. 
 
Walmsley on suorittanut kielitieteiden ylemmän korkeakoulututkinnon (M.A.) Oxfordin yliopistossa. Hän on naimisissa ja hänellä on neljä lasta.

## Lähteet
Rudolf Ray

**Rudolf Ray** (12. kesäkuuta 1884 Lappee – 14. kesäkuuta 1930 Helsinki) oli suomalainen liikemies ja pääkonsuli. Hänet tunnetaan vuonna 1931 Helsingin Kaivopuistoon istutetun Itsenäisyyden kuusen lahjoittajana.

Lappeen pitäjän Lapveden kylässä ratamestari Anders Rayn perheeseen syntynyt Rudolf Ray opiskeli Helsingin Suomalaisessa Reaalilyseossa vuodesta 1894 lähtien, mutta jätti koulun kesken 1901 ja ryhtyi rautatievirkamieheksi. Vuonna 1914 hän perusti Helsinkiin maataloustuotteita välittäneen liikkeen Maanviljelijäin Kauppatoimisto. Suomen itsenäistyttyä Ray ryhtyi vuonna 1919 Chilen pääkonsuliksi toimien lähinnä maan salpietariteollisuuden edustajana.

Vuonna 1930 kuollut Ray lahjoitti testamentissaan eduskunnalle Suomen itsenäistymispäivänä 1917 istuttamansa kuusen sekä varat siihen liittyvää muistomerkkiä varten. Kaivopuistoon siirretty kuusi muistomerkkeineen luovutettiin eduskunnalle juhlallisin menoin 13. toukokuuta 1931. Muistomerkissä on Rayn kirjoittamia säkeitä ja lisäksi tilaisuudessa esitettiin hänen sanoittamansa *Isänmaan kuusen hymni*, jonka oli säveltänyt Leevi Madetoja. Ray teki myös ehdotuksen Suomen vaakunaksi, jossa leijonan sijasta oli karhu. Hänen suunnittelemansa vaakuna on ikuistettu Itsenäisyyden kuusen muistokiveen.

## Teokset
*

## Lähteet
Tim Winton

**Timothy (Tim) John Winton** (s. 4. elokuuta 1960  Karrinyup, Länsi-Australia, Australia) on australialainen kirjailija, lastenkirjailija ja käsikirjoittaja.

Winton suunnitteli jo nuoresta pitäen ryhtyvänsä kirjailijaksi, ja hän opiskeli siinä tarkoituksessa West Australian Institute of Technologyssa (myöhemmin Curtin University) luovaa kirjoittamista. Hän sai vuonna 1981 Australian/Vogel National Literary Award käsikirjoituksesta, josta tuli romaani *An Open Swimmer* (1982), ja sen ansiosta hänestä tuli tunnettu nimi.

Winton muutti 1980-luvun lopulla perheineen ulkomaille, mutta Länsi-Australian rannikkoseudut pysyivät hänen teostensa maisemina. 1990-luvun alkupuolella hän palasi ostamaan talon kotiseudultaan. Tuolloin hän sai toisen palkinnon, vuonna 1992 Miles Franklin Literary Awardin teoksesta *Cloudstreet*, josta myöhemmin syntyi yhteistyössä yhdysvaltalaisen kirjailijan Ellen Fontanan kanssa televisiosarjan käsikirjoitus. Hän sai kolmannen kerran Miles Franklin Literary Awardin 2002, jolloin hänet palkittiin teoksesta *Dirt Music* (*Maantiemusiikkia*). Hän on kirjoittanut myös omaelämäkerrallisia teoksia, kuten *Island Home: A Landscape Memoir* ja *The Boy Behind the Curtain*.

Winton toimii aktiivisesti yhteiskunnallisten ja ympäristökysymysten parissa ja on ollut Australian Marine Conservation Societyn varapuheenjohtaja. Hän on kirjoittanut tekstit useisiin luontokuvakirjoihin, ja hänen mukaansa on nimetty kalalaji, joka elää Kimberleyn seudulla.

## Palkinnot ja tunnustukset
* 1981 Australian/Vogel National Literary Award
* 1992 Miles Franklin Literary Award
* 2002 Miles Franklin Literary Award

## Suomennetut teokset
* *Maantiemusiikkia/ Dirt music* (*Dirt Music*), suomentanut Markku Päkkilä. Otava, 2004.  Sarja: Otavan kirjasto

## Lähteet
Ho Ching

**Ho Ching** (; s. ) on singaporelainen yritysjohtaja. Hän on toiminut Singaporen valtiollisen Temasek Holdings -sijoitusyhtiön toimitusjohtajana vuodesta 2004 lähtien. Hän on myös Singaporen pääministerinä vuosina 2004–2024 toimineen Lee Hsien Loongin puoliso. Vuonna 1974 perustetulla Temasekillä on noin 200 miljardin dollarin sijoitusvarallisuus ja palveluksessaan runsas 600 henkeä. 

Yhdysvaltalainen talousjulkaisu Forbes luokitteli Hon vuoden 2017 maailman vaikutusvaltaisimpien naisten listallaan sijalle 28. Talousjulkaisu Fortune sijoitti hänet samana vuonna maailman talouselämän kansainvälisten (ei-yhdysvaltalaisten) naisvaikuttajien 10. sijalle. 
 
Ho valmistui insinööriksi (B.Eng.) vuonna 1976 Singaporen yliopistosta ja suoritti sähköinsinöörin ylemmän korkeakoulututkinnon (M.Sc., Elec.Eng.) vuonna 1982 Stanfordin yliopistossa. Hän aloitti työuransa vuonna 1976 työskentemällä insinöörinä Singaporen puolustusministeriölle. Hän on naimisissa Singaporen pääministerinä vuosina 2004–2024 toimineen Lee Hsien Loongin kanssa ja heillä on neljä lasta. Lisäksi Leellä on edellisestä avioliitostaan kaksi lasta.

## Lähteet
Maja Grønbæk

**Maja Grønbæk** (s. 30. tammikuuta 1971) on tanskalainen käsipalloilija. Hän voitti Tanskan maajoukkueen pelaajana olympiakultaa Sydneyssä 2000.

## Lähteet
Gitte Sunesen

**Gitte Sunesen** (s. 11. joulukuuta 1971 Hammel) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 sekä maailmanmestaruuden Saksan kisoissa 1997. Seuratasolla Sunesen edusti muun muassa GOG Gudmea.

## Lähteet
Gitte Madsen

**Gitte Madsen** (s. 24. maaliskuuta 1969 Herning) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996, maailmanmestaruuden Saksassa  1997 sekä Euroopan-mestaruuden Tanskan kotikisoissa 1996.

Seuratasolla Madsen edusti muun muassa GOG Gudmea sekä norjalaista Bækkelagets SK:ta.

## Lähteet
Täysin automatisoitu luksuskommunismi

**Täysin automatisoitu luksuskommunismi** (engl. *fully automated luxury communism*, *FALC*) on utopistinen konsepti tulevaisuudentilasta, jossa automaatio on vapauttanut ihmiset työnteosta tai pienentänyt työnteon 10-12 viikkotuntiin ja kaikille on tarjolla luksusta yltäkylläisyydestä johtuen. Konsepti tarkoittaa jälkikapitalistista yhteiskuntaa, jossa ei enää kärsitä niukkuudesta.

## Lähteet

## Kirjallisuutta
* Purokuru, Pontus: *Täysin automatisoitu avaruushomoluksuskommunismi*. [Helsinki]: Kosmos, 2018. 

## Aiheesta muualla
*Verso Books: Fully Automated Luxury Communism: A Manifesto 
*Forbes: Are We Headed For 'Automated Luxury Communism'?
Pitkä marssi instituutioiden läpi

**Pitkä marssi instituutioiden läpi** (saks. *der lange Marsch durch die Institutionen*) on uusmarxilaisten käsite, jolla tarkoitetaan yhteiskunnallisten instituutioiden miehittämistä sisältä päin ja mielipiteenmuokkausta. Nimitys on muodostunut pitkästä marssista Kiinassa.

Kaapattavia instituutioita ovat muiden muassa oikeus- ja yliopistolaitos. Käsitteen keksi Rudi Dutschke vuonna 1967 muotoilemalla uudelleen Antonio Gramscin kulttuurisen hegemonian käsitteen. Antonio Gramscin kulttuuriseen hegemoniaan kuuluvat myös elokuvateollisuuden ja teatterin kaappaamiset.

## Katso myös
*Kulttuurisota
*
*Viides kolonna

## Lähteet

## Aiheesta muualla
*American Thinker: Antonio Gramsci: Take over the Institutions! 
*The Telegraph: The Left’s long march will be hard to stop
Hirsipuumäen teloituspaikan muistomerkki

**Hirsipuumäen teloituspaikan muistomerkin** on suunnitellut Esko Hillilä vuonna 1991. Kyseessä on Turun kaupungin hanke, jonka takana ovat olleet museon arkeologi Heljä Brusila ja silloinen kaupunginarkkitehti Jorma Aho. Muistomerkki sijaitsee Turussa Kerttulinmäellä Kerttulin lukion vieressä, yhdellä Turun seitsemästä kukkulasta. Aiemmin kukkula tunnettiin Hirttomäkenä tai Hirsipuumäkenä. Muistomerkissä olevassa laatassa on teksti, jossa paikan kerrotaan olleen kaupungin teloituspaikka keskiajalta 1700-luvun loppuun. 

Muistomerkki koostuu neljästä betonipylväästä, joiden päällä on pylväitä yhdistävä metallirengas ja sen alla keskellä maassa suuri kivi. Teloituksia tehtiin tuohon aikaan yleisimmin joko mestaamalla tai hirttämällä. Ison kiven voi ajatella kuvastavan mestaamispaikkaa ja ylhäällä olevan metallirenkaan hirttämistä. 

Hirtetyt jätettiin varoitukseksi roikkumaan hirsipuuhun, jolloin kaupunkiin Hämeen härkätietä pitkin matkaavat näkivät, että kannattaa käyttäytyä kunnolla. Teloitetuilla ei ollut kirkkomaahan asiaa, ruumiit heitettiin joskus teloituspaikan läheisyydessä olevaan Mätäjärveen.

## Lähteet
Isabelle Kocher

**Isabelle Kocher** (s. , Neuilly-sur-Seine, Ranska) on ranskalainen yritysjohtaja. Hän on toiminut maailman suurimpiin lukeutuvan yksityisen Engie-energiayhtiön (aiemman GDF Suezn jatkaja) toimitusjohtajana toukokuusta 2016 lähtien. Hän oli vuoden 2018 alussa ainoa nainen, joka johti jotain Pariisin pörssin CAG 40 -osake-indeksin suuryhtiötä.

Kocherin johdolla Engie on pyrkinyt vastaamaan paremmin ilmastomuutokseen ja uudistumaan energiayhtiönä kolmivuotisen muutosohjelman avulla. Tämän osana yhtiö on myymässä noin 18 miljardin dollarin edestä erityisesti fossiilisista hiiltä polttavia voimalaitoksiaan sekä öljy- ja kaasutuotantoaan pois. Yhtiö pyrkii sijoittamaan muun muassa tuuli- ja aurinkovoimaloihin sekä uusiutuvan energiatuotannon ja sähköenergian ajoneuvokäytön synnyttämiin sähköverkon haasteisiin. Engie osti esimerkiksi alankomaalaisen EV-Box-yhtiön, joka hallitsi yli 40&nbsp;000:ta sähköautojen latausasemaa.
 
Yhdysvaltalainen talousjulkaisu *Forbes* luokitteli Kocherin vuoden 2017 maailman vaikutusvaltaisimpien naisten listallaan sijalle 23. Talousjulkaisu ''Fortune'' nosti hänet maailman talouselämän kansainvälisten (ei-yhdysvaltalaisten) naisvaikuttajien 3. sijalle (2017). 
 
Kocher suoritti alemman korkeakoulututkinnon Pariisin Ecole Normale Supérieuressa ja jatkoi maisteriksi École nationale supérieure des mines de Paris’ssa. Tämän ohella hänellä on ammatillinen jatkotutkinto fysiikasta (DEA, Diplôme d’études approfondies). Hän on eronnut viiden lapsen äiti.

## Lähteet
USS Marblehead

**USS Marblehead** voi tarkoittaa seuraavia Yhdysvaltain laivaston aluksia:
*USS Marblehead (1861), tykkivene
*USS Marblehead (C-11), panssaroimaton risteilijä
*USS Marblehead (CL-12), Omaha-luokan kevyt risteilijä.
Agnes DeMille

**Agnes DeMille** (alun perin *Agnes George de Mille*; 18. syyskuuta 1903 New York – 7. lokakuuta 1993 New York) oli yhdysvaltalainen koreografi ja tanssija. Perheen sukunimen kirjoitusmuoto oli de Mille, mutta Agnesin setä ohjaaja-tuottaja Cecil ja hänen lähipiirinsä käyttivät urallaan kirjoitusmuotoa DeMille.

Agnes DeMillen isä oli elokuvatuottaja William C. DeMille ja monet muutkin perheenjäsenet olivat elokuva- ja viihdealalla. Hän opiskeli tanssialaa Los Angelesissa ja Lontoossa. Valmistuttuaan hän sai tehdä koreografian George Cukorin elokuvaan Romeo ja Julia (1936). Tämän jälkeen hän työskenteli New Yorkissa Broadway-tuotantojen koreografina ja kehitti siellä oman koreografiatyylinsä. Tunnetuimmat hänen suunnittelemansa elokuvien koreografiat ovat musikaaleissa *[[Oklahoma!]]* (1943), *Karuselli* (*Carousel*, 1945) ja *[[Herrat pitävät vaaleaveriköistä]]* (*Gentleman Prefer blondes*, 1953). 

## Lähteet

## Aiheesta muualla
*
Käsipallon naisten Euroopan-mestaruuskilpailut

**Käsipallon naisten Euroopan-mestaruuskilpailut** on Euroopan käsipalloliiton (EHF) vuodesta 1994 alkaen kahden vuoden välein järjestämä naisten aikuistason käsipallon Euroopan-mestaruusturnaus. Norja on voittanut mestaruuden kymmenen kertaa, Tanska kolme kertaa sekä Unkari, Montenegro ja Ranska kerran.

## Kisapaikat ja mitalistit

## Lähteet

*
Josep Rull

**Josep Rull i Andreu** (s. 1968 Terrassa) on katalonialainen poliitikko. Hän toimi Katalonian aluehallinnon alue- ja ympäristöministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet "kapinasta", josta voidaan tuomita Espanjan lain mukaan jopa 30 vuodeksi vankilaan. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan, mutta kahdeksan Espanjassa oikeuden kuultaviksi mennyttä ministeriä (Rullin lisäksi Oriol Junqueras, Joaquim Forn, Jordi Turull, Raül Romeva, Dolors Bassa, Carles Mundó ja Meritxell Borràs) määrättiin tutkintavankeuteen 2. marraskuuta 2017. Jo aiemmin tutkintavankeuteen oli määrätty kahden kansanäänestystä ajaneen kansalaisjärjestön puheenjohtajat Jordi Sànchez ja Jordi Cuixart.

Vangittujen ministerien perheenjäsenet ja asianajaja ovat raportoineet henkisestä kidutuksesta ja muusta epäasiallisesta kohtelusta 2. marraskuuta 2017 tapahtuneen kuljetuksen aikana tuomioistuimesta vankilaan. Ministerit joutuivat istumaan koko kuljetuksen ajan käsiraudoissa kädet selän takana ilman turvavöitä auton ajaessa kovaa vauhtia, minkä seurauksena he saivat ruhjeita. Lisäksi ministereille soitettiin nöyryyttämistarkoituksessa Espanjan kansallislaulua monta kertaa peräkkäin kuljetuksen aikana, ja vankilaan saavuttaessa jotkut heistä pakotettiin riisuuntumaan ja heille tehtiin ruumiintarkastus, jollainen tehdään yleensä vain huumekauppiaille, joitten oletetaan yrittävän salakuljettaa huumeita vankilaan.

Rull vapautettiin tutkintavankeudesta 4. joulukuuta 2017, mutta hän joutui maksamaan 100&nbsp;000 euron takuut. Samassa yhteydessä vapautettiin osa muistakin vangituista ministereistä takuita vastaan, mutta Puigdemontin hallituksen varapääministeri Junqueras ja sisäministeri Forn sekä kansalaisjärjestöjen puheenjohtajat Sànchez ja Cuixart joutuivat yhä jäämään vankilaan. Uusissa Katalonian parlamenttivaaleissa 21. joulukuuta 2017 Rull valittiin Katalonian parlamenttiin Puigdemontinkin edustamalta keskustaoikeistolaisen Junts per Catalunya -vaaliliiton listalta.

23. maaliskuuta 2018 Rull vangittiin jo toistamiseen samaan aikaan Turullin, Romevan, Bassan ja Carme Forcadellin kanssa heidän tehdessä näin vankilassa seuraa Junquerasille, Fornille, Sànchezille ja Cuixartille, jotka olivat olleet koko ajan yhtäjaksoisesti vangittuna. Katalonian tasavaltalaisen vasemmiston pääsihteeri ja kansanedustaja Marta Rovira, joka oli niin ikään kutsuttu samana päivänä oikeuden kuultavaksi, ei puolestaan ilmestynyt oikeuteen, vaan ilmoitti lähteneensä maanpakoon Sveitsiin.

## Lähteet
Stenskär (Espoo)

**Stenskär** on kahden puuttoman saaren muodostama luonnonsuojelualue Espoon Suvisaaristossa avomeren partaalla. Se sijaitsee noin kaksi kilometriä Kytön linnakesaaresta itäkaakkoon. Etäisyys Soukanniemen Amiraalinsatamaan on kahdeksisen kilometriä.

Stenskärin pinta-ala on nelisen hehtaaria. Saaret ovat valtaosin paljasta kalliota ja kivikkoa sekä kasvillisuudeltaan niukkaa somerikkoa. Stenskärin korkeuserot ovat vähäisiä. Saarten kasvilajeja ovat muun muassa  merikaali, merisinappi ja morsinko. Alue on tärkeä lintujen pesimäpaikka.

Läntinen saari on huomattavasti itäistä suurempi. Sen länsi–itäsuuntainen leveys on noin 300 metriä, itäisen saaren leveys on noin 100 metriä.

## Lähteet

## Aiheesta muualla
*Tiedostopalvelu.maanmittauslaitos.fi
*Stenskär, Uusimaa, Finland — Sunrise, Sunset and Daylength
Tianjinin metro

**Tianjinin metro** on metrojärjestelmä Tianjinin itsehallinnollisessa kunnassa Kiinassa. Metron ensimmäinen vaihe avattiin liikenteelle vuonna 1984. Järjestelmän viiden linjan yhteispituus on noin 162 kilometriä. Asemia on 113. Metroa liikennöi Tianjin Metro Group Co. Ltd ja the Binhai Mass Transit Development Co. Ltd.

## Linjat

## Aiheesta muualla
* http://www.ctbmt.cn/